Christelike bevolking 82% Christene in die land
2020 Ranglysposisie 44
2019 Ranglysposisie 40
Al is Kenia ’n land met ’n Christen-meerderheid, is daar verslae wat aandui dat ’n groeiende teenwoordigheid van Al-Shabaab in die noordoostelike en kusstreke Christene se aktiwiteite dophou. Georganiseerde korrupsie en misdaad is ’n ernstige probleem. Korrupte amptenare tree nie op teen diegene wat Christene vervolg nie, wat verdere vervolging aanmoedig.
Gelowiges vanuit ’n Moslem-agtergrond in die noordoostelike en kusstreke leef onder die konstante gevaar van aanvalle – selfs aan die hand van hul naaste familielede. Enige Christen wat in distrikte leef en werk wat aan Somalië grens, leef in ’n vyandige omgewing. Hulle ervaar intimidasie en met tye aanvalle van Al-Shabaab.
“Ek weier om tou op te gooi. Ek en my kinders sal Jesus bly vertrou. Ons is so dankbaar vir al jul ondersteuning.”
– Esther*, ’n Gelowige vanuit ’n Moslem-agtergrond
Esther het in ’n Moslem-huishouding grootgeword. Toe sy besluit om Jesus te volg, het haar man en sy ouers haar verwerp. Toe sy hulp soek by haar broers en susters, het sy beledigings en pakslae ervaar. Geopende Deure was in staat om haar te help met geestelike sorg en kon ook help om vir haar ’n huis te bou. Esther is nog net so toegewyd aan haar geloof as die dag wat sy die radikale besluit geneem het om vir Jesus te volg.
BID VIR KENIA
Bid vir beskerming vir Christene, veral vir diegene wat in die noordoostelike deel van Kenia bly, waar vervolging meer intens is.
Bid vir krag, wysheid en dapperheid vir gelowiges om ferm te bly in hul geloof en om uit te reik na die Moslems in hul gemeenskappe.
Die Kerk in Kenia het ’n beperkte kapasiteit wanneer dit kom by evangelisasie onder Islam en dissipelskap onder Gelowiges vanuit ’n Moslem-agtergrond. Bid vir meer werkers en dat ons werk hulle vir hierdie nood sal toerus.
Geopende Deure is werksaam in Kenia deur plaaslike vennote sedert die 1990’s. Ons ondersteun die Kerk deur verskeie bedienings en opleiding, sowel as voorbidding en bewusmaking van Christene in die land.